Document ID: 31997R1312

KOMISSION ASETUS (EY) N:o 1312/97,
annettu 8 päivänä heinäkuuta 1997,
maidon ja maitotuotteiden kulutuksen edistämisestä yhteisössä ja markkinoiden laajentamisesta annetun neuvoston asetuksen (ETY) N:o 2073/92 soveltamista koskevista yksityiskohtaisista säännöistä annetun asetuksen (EY) N:o 3582/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maidon ja maitotuotteiden kulutuksen edistämisestä yhteisössä ja markkinoiden laajentamisesta 30 päivänä kesäkuuta 1992 annetun neuvoston asetuksen (ETY) N:o 2073/92 (1) ja erityisesti sen 4 artiklan,
sekä katsoo, että
maidon ja maitotuotteiden kulutuksen edistämisestä yhteisössä ja markkinoiden laajentamisesta annetun neuvoston asetuksen (ETY) N:o 2073/92 soveltamista koskevista yksityiskohtaisista säännöistä annetun komission asetuksen (EY) N:o 3582/93 (2), sellaisena kuin se on viimeksi muutettuna asetuksella (EY) N:o 750/97 (3), 4 artiklan 4 kohdan b alakohdassa säädetään, että asetuksen mukaista rahoitusta koskevat hakemukset ovat voimassa ainoastaan, kun niihin on liitetty kirjallinen sitoumus siitä, että hakija toteuttaa omalla kustannuksellaan komission tai toimivaltaisen toimielimen mahdollisesta pyynnöstä arvioivan tutkimuksen,
kokemuksen perusteella ja muiden maataloustuotteiden menekin edistämistä koskevien toimenpiteiden kanssa yhdenmukaisen lähestymistavan takaamiseksi olisi muutettava nämä säännökset; arvioivat tutkimukset olisi tehtävä kaikista edistämistoimenpiteitä koskevista sopimuksista; arvioivia tutkimuksia olisi pidettävä osana ohjelman toimenpiteitä ja sen vuoksi niitä olisi rahoitettava samoilla edellytyksillä kuin muita suunniteltuja toimenpiteitä; toimivaltaisen viranomaisen komission ennakkohyväksynnän perusteella valitseman riippumattoman elimen olisi toteutettava arvioiva tutkimus,
Euroopan unionin viimeisimmän laajentumisen vuoksi olisi muutettava 4 artiklan 2 kohdan mukainen luettelo toimivaltaisista elimistä, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 3582/93 seuraavasti:
1. Korvataan 4 artiklan 4 kohdan b alakohta seuraavasti:
"b) lähettää toimivaltaiselle viranomaiselle ja komissiolle toimivaltaisen viranomaisen komission ennakkohyväksynnän perusteella valitseman riippumattoman elimen suorittaman arvioivan tutkimuksen tulokset; arvioiva tutkimus rahoitetaan samojen edellytysten mukaisesti kuin muutkin suunnitellut toimenpiteet".
2. Korvataan liite tämän asetuksen liitteellä.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä heinäkuuta 1997.

Labels: 3
17
4